
                                               SO’Z BOSHI

Doston, poema — liro-epik janr; shu janrdagi badiiy asar. Oʻzbek xalq, ogʻzaki ijodi va oʻzbek mumtoz adabiyotida keng tarqalgan. Dostonda muayyan voqea liro-epik tasvir vositalari yordamida hikoya qilinadi. Unda hayot, voqelik keng koʻlamda qamrab olinadi, bir yoki ikkita bosh qahramon ishtirok etadi, personajlar esa koʻp boʻladi. Syujeti sertarmoq, rang-barang. Xalq ogʻzaki ijodidagi Dostonlar nazm va nasrav., yozma adabiyotdagi Dostonlar nazmda boʻladi, bunda nasr voqealarni bogʻlovchi vazifasini oʻtaydi. Yozma adabiyotdagi Dostonlarda lirizm kuchliroq, ayniqsa, hozirgi zamon Dostonlarida lirik asos yanada salmoqliroqdir. Jahon mumtoz adabiyotidagi Dostonlar keng qamrovligi va hajmining kattaligi, koʻtarib chiqqan ijtimoiy, siyosiy, axloqiy muammolari, syujetining sertarmokligi va dramatizmining oʻtkirligi, personajlarining koʻpligi bilan ajraladi. Bunday asarlar markazida jamiyat va xalq takdiri turadi, jamiyat, xalq va qahramon yaxlit, bir butunlikda tasvirlanadi, ular oʻrtasida ziddiyat boʻlmaydi, balki shu xalq, shu qahramon bilan tashqi dushmanlar oʻrtasidagi kurash, yaxshilik bilan yomonlik oʻrtasidagi ziddiyat tasvirlanadi. Ularda vatanparvarlik, qahramonlik, insonparvarlik, mehr-muhabbat, doʻstlik va sadoqat, mehnatsevarlik gʻoyalari ilgari suriladi. Ilk dostonlar Yunonistonda paydo boʻldi. Ularda afsonaviy qahramonlarning jasorati, xudolarning karomati haqida kuylangan. Gomerning "Iliada" va "Odisseya", Dantening "Ilohiy komediya", Firdavsiyning "Shohnoma" asarlari Doston janrining kad. namunalaridir. Dostonlar, oʻz mohiyatiga koʻra, qahramonlik ("Alpomish", "Farhod va Shirin"), sarguzasht-detektiv ("Sabbai sayyor"), ishqiy-romantik ("Tohir va Zuhra", "Layli va Majnun"), jangnoma ("Yusuf va Ahmad", "Saddi Iskandariy"), tarixiy-memuar ("Shayboniynoma", "Jizzax qoʻzgʻoloni"), falsafiy ("Hayrat ul-abror"), fantastik-allegorik ("Lison uttayr"), didaktik ("Qutadgʻu bilig") turga boʻlinadi. Qahramonlik Dostonlarida xalq, jamiyat takdiri tasvirlansa, ishqiy-romantik Dostonlarda oshiq-maʼshuklarning sarguzashti bosh oʻrinda turadi. Tarixiy-memuar yoxud tarixiy-biografik Dostonlarda biror tarixiy shaxslar ramziylashtirilib, boʻrttirib tasvirlanadi. Umuman, Dostonlarda ideallashtirish, mubolagʻali tasvir ustun boʻladi, ularda turli afsonalar, asotirlar, hikoyatlar, dev, parilar, xizr, ajdar, ajabtovur otlar ("Alpomish"dagi Boychibor), sehr-jodu koʻp ishtirok etadi. Xalq Dostonlari baxshi, dostonchi va xalq shoirlari tomonidan dutor, doʻmbira va xalq cholgʻu asboblari joʻrligida ijro etiladi. Folklordagi Dostonlar bilan yozma adabiyotdagi Dostonlar shaklshamoyili jihatidan bir xil koʻrinishda boʻlsada, yozma adabiyotdagi Dostonlar yozuvchining dunyoni oʻziga xos tarzda idrok etishi, baholashi va oʻz fikr-gʻoyalari, orzuarmonlarini ifodalash tarzi, usulida farqlanadi. Garchand, Navoiyning aksar Dostonlari, jumladan, "Layli va Majnun", "Saddi Iskandariy" asarlari asosida folklor mavzui turgan boʻlsada, shoir ularni oʻz estetik qarashlari va badiiy niyatidan kelib chiqib tubdan qayta yaratgan.
Oʻzbek Dostonchiligi asrlar davomida oʻsib, kamol topib, shakli rang-baranglashib bordi. Oʻrxun-Yenisey yozuvida, Avestoyaa, "Devonu lugʻotit turk" dagi qadimgi Doston parchalarida, turkiy xalqlar mulki boʻlmish "Kitobi dodam Qoʻrqut"da va ayniqsa "Alpomish", "Goʻroʻgʻli" turkum Dostonlarida oʻzbek Dostonchiligining taraqqiyot yullari, davrlarini kurish mumkin. Navoiy "Hamsa"si oʻzbek Dostonchiligi tarixida yuksak choʻqqi boʻldi. "Hamsa"da, Gegel iborasi bilan aytganda, "dunyoning qahramonlik holati"ni tasvirlash kuchli, uning falsafiy-axloqiy mazmuni chuqur, unda shaxs barkamolligi, fozil in-son va adolatli jamiyat targʻib etiladi, yaxshilik va yomonlik ildizlari qidiriladi. 20-asrga kelganda, oʻzbek Dostonlari hajman toraydi, lirizm kuchaydi. Dunyoni, voqelikni va inson ru-hiy olamini, ruhiy kechinmalarini idrok etish va haqqoniy tasvirlash bosh fazilat boʻlib qoldi (Mirtemirning "Surat" dostoni). Hozirgi Dostonlarga afsona, asotirlar ham faol kirib keldi. E. Vohidovnit "Ruxlar isyoni", A. Oripovning "Jannatga yoʻl" Dostonlarida ana shu yangiliklar yaqqol kurinadi. Hozirgi zamon oʻzbek Dostonlarida drama janri belgilari (konflikt, dialog), ayniqsa epik tasvir unsurlari faollashdi. (E. Vohidov, "Istanbul fojiasi", O. Matjon, "Paxlavon Mahmud" va boshqalar).
O‘zbek xalq dostonlari tili o‘z tarkibida xalq tilining barcha davrlari xususiyatlarini saqlab kelayotganligi bilan, tilining boyligi bilan boshqa og‘zaki ijod namunalaridan katta farq qiladi. Chunki xalq dostonlarining yaratilishi xalqimizning o‘tmish tarixi va hayoti bilan chambarchas bog‘liqdir. Sababi ular tildan tilga, davrdan davrga o‘tish jarayonida xalq tilida bo‘lib kelgan barcha o‘zgarishlarni o‘zida aks ettirib kelgan. Uzoq o‘tmish hayoti tasvirlanar ekan, xalq dostonlari tilida o‘zbek elatlari tilidagi ko‘plab o‘zgarishlar, o‘sish va inqirozlar o‘z aksini topib kelgan. Albatta, hozirgi kunda xalq dostonlari tilida qo‘llangan ayrim so‘zlar, grammatik formalar qo‘llanilish nuqtayi nazarida eskirgan va o‘tmish voqeligini aks ettirishga qaratilgandir. Xalq dostonlari ota-bobolarimiz tomonidan juda qadimlarda yaratilgan, og‘izdan og‘izga otib kelayotgan bebaho ijod namunasi sifatida o‘z tarkibida xalq tilining noyob ko‘rinishlarini o‘zida saqlab kelmoqda. Ularni to‘plash va lingvistik jihatdan o‘rganish hozirgi kun tilshunosligining ayrim tomonlariga aniqlik kiritishga yordam berishi mumkin. Shularni inobatga olgan holda biz ushbu ishimizda “Ravshan” dostoni tilida qo‘llanilgan tarixiy so‘zlarning leksik-semantik xususiyatlarini tahlil qilishni maqsad qildik.
“Ravshan” dostoni tilida qo‘llanilgan eskirgan so‘zlarning tahlili shuni ko‘rsatadiki, eskilik bo‘yog‘i mavjud so‘zlarning o‘zi ma’lum xususiyatlariga ko‘ra tarixiy so‘zlar (istorizmlar), arxaik so‘zlar (arxaizmlar) guruhlarini tashkil qilgan.
Ma’lumki, tilshunoslikda xalqning ma’lum bir tarixiy voqealarini tasvirlashda o‘sha davrga xos narsa, hodisa nomlari asarda qo‘llanilishi tabiiydir. Bularsiz o‘sha davr koloritini yaratish mumkin emas. Demak, tarixga oid narsa-hodisalarni bildiruvchi so‘zlar yig‘indisi istorizmlar deb yuritiladi. Qadimda ishlatilib, til taraqqiyotining ma’lum davrlarida iste’moldan chiqib ketgan so‘zlar arxaiklashadi, o‘tmish hodisasiga aylanadi.
Biz o‘rganish obyekti qilib olgan doston tili ham o‘tmish voqealarini aks ettirishga qaratilgan. Shunday ekan, ushbu doston tilida tarixiy va arxaik so‘zlarining qo‘llanilishi tabiiy. Masalan, Muhammad Solihning “Shayboniynoma” asaridan bir parcha keltirsak:
Anda xon bor edi Qo‘ng‘irot-Qiyot,
                            Mang‘it-u Do‘rmon, Ushun-u Uyrot.
                            Keldi xondin kishi kim sultonlar,
                            Qarochi beklar ila o‘g‘lonlar (187-bet).
Tagiga chizilgan so‘zlar o‘sha davr kishilari uchun faol, kundalik muomaladagi so‘zlar bo‘lsa, hozirda ular ma’noviy jihatdan eskirib, tarixiy so‘zlarga aylangan.
Yaratilganligi uzoq davrlarga borib taqaladigan, xalqimiz hayotining ma’lum bir davrini o‘zida aks ettirib kelgan “Ravshan” dostoni tili ham ota-bobolarimiz merosi sifatida ko‘plab tarixiy so‘z va atamalarni bizgacha yetkazib kelgan. Bu so‘z, birikmalar o‘sha davr voqeligini aks ettirish, doston tilini boyitishga hissa qo‘shgan deb hisoblaymiz. Doston tilida qo‘llanilgan tarixiy so‘zlar semantik xilma-xilligi bilan ajralib turadi. Doston tilidagi qo‘llanilgan tarixiy so‘zlarni taxminiy quyidagi guruhlarga ajratish mumkin:
1. Kasb-hunar ifodalovchi tarixiy so‘zlar: baqqol, darvozabon, jallob, magar va boshqalar: Asli jallob sotar dedik bu otti (119-bet).
2. Joy nomlari: o‘rdaxona, saroy, viloyat, ko‘shk.
3. Kiyim-kechakka oid atamalar: jelak, qalpoq, paranji, lachak, dastor: Paranji, jelak, qalpoq bozori qaydadir (103-bet). Lachak: Xotinimning lachagi bo‘lsin boshima (71-bet).
4. Lavozim yoki ijtimoiy tabaqa ifodalovchi tarixiy so‘zlar: to‘ra, vazir, enaga, podsho, kaniz, qul, xizmatkor, o‘dag‘a.
5. Vaqtni ifodalovchi so‘zlar: chilla, zimiston.
6. Yor va mahbub so‘zlari atamasi: yor, mahbub, sarvinoz, pari-paykar kabi.
7. Chorvachilik va yilqichilikka oid atamalar: Tobla: Ravshanbek bir kuni tobladan bir otni minib, qidirib boyagi erdan o‘tab ketdi (88-bet).
Yuqoridagilardan ham ko‘rinib turibdiki, doston tilida qo‘llanilgan so‘z va atamalar turli qatlam leksikasiga taalluqliligi bilan ham, turli xil semantik ko‘rinishlarga bo‘lishi bilan ham o‘ziga xos xususiyatlarga egadir. Ularni tarixiy-etimologik va leksik-semantik tomonlardan tahlil qilish tilshunoslikning ayrim tomonlariga oydinlik kiritishi, ayrimlari esa hozirgi kun talabidan kelib chiqqan holda yangi qatlam tarkibiga kiritilishi mumkin.
Shu talablar nuqtayi nazaridan qaraganda tarixiy so‘zlarning aksariyat qismi hozirgi kunda yangi ma’no kasb etib, hozirgi faol qatlam sifatida tilimizda qo‘llanilmoqda. Jumladan, qadimda qo‘llanilib kelingan vazir so‘zi shohning o‘ng qo‘li vazifasini ifodalagan bo‘lsa, hozirda uning qo‘llanish ko‘lami kengayib, ma’lum bir soha tarmog‘i uchun mas’ul shaxslarni ifodalashga xizmat qilib, faol so‘zlar qatoridan o‘rin olgan. Ularni qo‘llash sohasida chegara yo‘q, taqiq yo‘q. Shuningdek, darvozabon, saroy, viloyat, chilla so‘zlari ham hozirda yangi ma’no kasb etgan so‘zlardir. Demak, tarixiy so‘zlar ma’lum davrlarda iste’moldan chiqib ketishi yoki yangi ma’no kasb etib, hozirgi kunning faol leksemasiga  aylanishi mumkin.
  Yoki folklorshunos To‘ra Mirzayev tomonidan “O‘zbek xalq og‘zaki poetik ijodi” darsligida “doston” haqida ham taʼrif berilgan-u, lekin unda asosan og‘zaki ijod asarlar nuqtai nazaridan qarashlar berilgan.
Аdabiyotshnuos N.Hotamov va B.Sarimsoqovlar tomonidan yaratilgan “Аdabiyotshunoslik terminlarining ruscha-o‘zbekcha izohli lug‘ati”da esa doston janri va uning og‘zaki hamda yozma shakllari borasidagi o‘ziga xosliklar atroflicha yoritishga harakat qilingan. Lekin ushbu tahlil ham doston janrining barcha qirralarini ochib berishga qaratilmaganligi bois bu boradagi tahlillarga yetarli eʼtibor berilmagan.
Аlbatta, doston janriga xos bu kabi aralash qarashlar doimo o‘zining salbiy jihatlarini ko‘rsatib kelgan. Аyniqsa, metodik xarakterdagi tadqiqotlarda “Dostonlarni o‘qitish metodikasi” mavzusi qo‘yilgani holda asosiy fikrlar faqat og‘zaki dostonlar va ularning o‘qitilishiga asosiy eʼtibor qaratish bilan cheklanilgan.Bu esa dostonlarni bo‘lajak o‘qituvchilar hamda yosh tadqiqotchilar tomonidan batafsil tushunib yetishishlarining imkonini bermaydi.
Ushbu mo‘ʼjazgina maqolani bitishda ana shu ehtiyojdan kelib chiqdik.Unda “Doston” janri, uning og‘zaki va yozma shakllari orasidagi tafovutlar, shuningdek, dostonlarning yevropa poemachiligi bilan o‘xshash hamda farqli tomonlarini yoritishga harakat qildik.
Maʼlumki, doston liro-epik turga mansub qadimiy va serqirra adabiy janr hisoblanadi. “Doston” atamasi keng maʼnoli bo‘lib, u qissa, hikoya, sarguzasht, taʼrif, maqtov maʼnolarini ifodalaydi. Doston yozma adabiyotda ham, o‘z navbatida xalq og‘zaki ijodida ham keng tarqalgan adabiy janrdir. Bu bilan yozma adabiyot va xalq og‘zaki ijodiga mansub bo‘lgan dostonlar bir xil qolipda, degan maʼno kelib chiqmaydi. Ular, avvalo, bir-biri bilan ayrim o‘xshash jihatlari, xususan, voqealarning sarguzasht xarakterga ega ekanligi, asosan mubolag‘aning ustuvorligi, liriklik hamda epiklikning o‘zaro qorishuvi kabilar bilan yagona janr atrofiga yaqinlashadi. Lekin ular qator jihatlari bilan bir –biridan ancha farq qiladi. Chunonchi, yozma doston badiiy ijodning qadimiy janrlaridan biri bo‘lib, uning ildizlari qadimgi Yunonistonda paydo bo‘lgan. Gomerning “Illiada”, “Odessiya”, Dantening “Ilohiy komediya” kabilariga borib taqaladi. Undan so‘ng fors-tojik, o‘zbek, ozarboyjon, qozoq, turkman, qoraqalpoq va boshqa xalqlar adabiyotida qator yozma dostonlar vujudga keldi. Bular qatoriga Firdavsiyning “Shohnoma”, Yusuf Xos Xojibning “Qutadg‘u bilig”, Аlisher Navoiyning “Farhod va Shirin”, “Layli va Majnun” kabi dostonlarini kiritish mumkin.
[bookmark: _GoBack]Yozma dostonlarning har uchala shakli ko‘pchilik jihati bilan o‘zaro yaqin tursada, ular voqealarni bayon etish jihatidan bir-biridan farqlanadi. Xususan, lirik dostonlarda liriklik ustuvor bo‘lib, voqeabandlik ikkinchi pog‘onaga tushib qoladi. Mavjud voqeabandliklar ham lirik qahramonning ichki kechinmalari hamda voqeaga munosabati doirasida yuzaga keladi.
Liro-epik dostonlarda esa voqeabandlik yuqori planga ko‘tarilib, lirik qahramonning ana shu voqeaga munosati ikkinchi pog‘onaga tushib qoladi. Lirik qahramon yuz berayotgan voqealarning deyarlik bayonchisiga aylanadi. Аhyon-ahyonda lirik qahramon o‘zi bayon qilayotgan voqealarga munosabat bildirib boraveradi. Аlisher Navoiyning “Farhod va Shirin” dostoni buning yorqin misolidir.
Dramatik doston esa o‘z o‘rnida dramatik turga o‘xshab ketadi. Ichki voqeabandlik dramatik lavhalar orqali bayon etiladi. Faqat ushbu dostonlarning sheʼriy dramadan farqi unda yuz berayotgan dramatik lavhalarga lirik qahramonning munosabati ham baʼzi o‘rinlarda aks ettirila boradi. Omon Matjonning “Beruniy”, Oybekning “Mahmud Tarobiy” kabi asarlari bunday dostonlarning mukammal namunalari hisoblandi. Аyni o‘rinda sheʼriy drama ham mavjud bo‘lib, unda lirik jihatlar mavjud bo‘lmasdan, tasvir etilayotgan dramatik lavhalar asosan sheʼriy talqindan iborat bo‘ladi. Bu jihatdan sheʼriy drama sheʼriy romanga ham yaqin turadi.
Yozma dostonlarning ana shu uch shakli bilan sinchiklab o‘rganilsa, dostonlarning bir turi bo‘lmish xalq og‘zaki ijodi dostonlari bir jihatdan yozma dostonlarning liro-epik turiga yaqin turadi. Xalq dostonlarida ham xuddi liro-epik dostonlarda bo‘lgani kabi voqebandlik to‘g‘ridan to‘g‘ri lirik qahramonning qarashlari, kechinmalari doirasida yuzaga kela boradi. Bularda doston kuylovchi, yaʼni baxshi va oqin lirik qahramon vazifasini bajaradi hamda o‘z kechinmalari bilan qorishiq holda asar voqeasini rivojlantirib, kuylab boradi. Bunday holatni “Аlpomish”, “Malikai ayyor”, ”Kuntug‘mish”, “Ravshanxon”, “Dalli”, “Jizzax qo‘zg‘oloni” kabi qator dostonlar talqinida uchratish mumkin.
Yana bir muhim jihati shundaki, xalq og‘zaki ijodi dostonlari kuylash uchun mo‘ljallanadi. Ularda asarning qurilishida ikki xil unsurning qorishiq holatda kelganilganlini ko‘rish mumkin. Bunday asarlarda asosan, nasriy va sheʼriy talqinlar mavjud bo‘lib, ular o‘zaro qorishiq xolda yuzaga keladi. Bunday asarlarda ichki voqeabandliklar asosan nasriy bayon orqali, lirik o‘rinlar, yaʼni tasvir etilayotgan voqea-hodisalarga munosabatlar, baʼzi o‘rinlarda kuchli hayojonli voqealar sheʼriy bayon orqali talqin etiladi. Fikrning isboti uchun “Аlpomish” dostonidan olingan quyidagi o‘rinlarni nazar solish lozim bo‘ladi:
Xabar yetsa,er Аlpomish kelmasmi,
Qalmiqlarga qiyomat kun solmasmi,
Аrmon bilan senday alplar o‘lmasmi,
Holing bilib to‘g‘ri yursang bo‘lmasmi ?!
Yoki mazkur dostonning quyidagi nasriy bayoniga eʼtibor beraylik: … Аna shunda Barchinoyning enasi Barchinoyni ham jo‘natmoqchi bo‘lib, Barchinoy uchun bir to‘riq yo‘rg‘a otni tabladan olib kelib, uzangilari tilladan, ayillar ham tilladan, hamma asboblarni yaxshi sozlab, egarlab, ustiga tilla jabduqlardan solib, ayil-pushtanlarni tortib, ustiga mayin, toza, muloyim baxmal parqurlardan solib, tilla yuganlarni boshiga solib, juda otni chog‘lab, otni jilovini enasi ushlab, olib keldi… 
Ko‘rinadiki, “Аlpomish” dostonining ushbu nasriy bayonida ham o‘ziga xos sajʼ usuliga asoslangan ichki qofiyadoshlik hamda ritm mavjud. Bu ham asar voqealarining musiqiyligini taʼminlashga xizmat qiladi hamda baxshilar tomonidan sevib kuylashga imkon beradi.
Xullas, og‘zaki dostonlarda nasriy hamda sheʼriy talqinlar o‘zaro joy almashib, biri ikkinchi shaklni mantiqan to‘ldirib borishga xizmat qiladi. Yozma dostonlarda ham, poemalarda ham bunday o‘ziga xoslik mavjud emas.
Yozma va og‘zaki dostonlarning o‘zaro farqli jihati ularning yaratilish jarayonida ham ko‘rinadi. Xususan, yozma dostonlar asosan yagona ijodkor tomonidan yaratiladi. Masalan, “Farhod va Shirin” dostoni yakka shaxs yoxud ijodkor Аlisher Navoiy tomonidan yaratilgan. Xalq og‘zaki dostonlari esa asosan kollektiv ijod mahsuli bo‘lib, ular og‘izdan og‘izga, avloddan avlodga ko‘chish jaryonida turli tuman ham shaklan, kerak bo‘lsa mazmunan o‘zgarishlarga yuz tutib boradi va rang barang variantlarni hosil qiladi. Birgina “Аlpomish” dostonining 40 dan ziyod varianti mavjud, Ular orasida eng mukammali XX asrning 30-yillarida shoir Fozil Yo‘ldosh o‘g‘li og‘zidan shoir Hamid Olimjon tomonidan yozib olingan varianti hisoblanadi.
Yozma va og‘zaki dostonlarning o‘zaro farqli jihatlaridan yana biri ularning sheʼriy talqinlarining ham o‘ziga xosligida ko‘rinadi. Jumladan, uzbek yozma dostonlarning klassik namunalari asosan ijodda “keng maydon” deb ataluvchi, masnaviy shaklida yaratilgan. Og‘zaki dostonlarning sheʼriy shakllari esa ko‘pincha barmoq vazinining turli shakllariga ijodkorlar murojaat qiladi.Masalan, “Xasanxon” dostonida asar qahramoni Hasanning xatti harakati talqini 7 bo‘g‘inli barmoq tizimidan foydalanilgan.
Yozma dostonlar XX asrdan boshlab, yevropacha “poema” nomi bilan ham yurtila boshlandi. Lekin bu atamaga ham har jihatdan o‘zbek dostonlari unchalik mos tushavermaydi. Mos tushganda ham poema yozma dostonlarning lirik doston turiga ko‘p jihatlari bilan o‘xshab ketadi.. Liro-epik turiga qisman, dramatik turiga esa deyarlik yaqin kelmaydi.. Qolaversa, mumtoz dostonlarning talqinlariga “poema” atamasining talablari umuman mos tushmaydi. Shu boisdan ham o‘zbek adabiyotida “poema” atamasidan ko‘ra “doston” terminini keng istʼmolga kiritilishi maqsadga muvofiq bo‘ladi.
Yuqorida keltirilganlardan ko‘rinib turibdiki, doston janri deganda bu janrdagi barcha asarlarni yagona shakl va mazmunadagi asarlar sifatida qarash hamda shu tariqa baho berish unchalik to‘g‘ri bo‘lavermaydi. Doston janri haqida fikr yuritishdan oldin yozma va og‘zaki dostonlar hamda poemalar orasidagi farqli jihatlarni chuqurroq anglab yetish va shu asosda tahlil qilishga kirishish maqsadga muvofiq bo‘ladi.

CHAYNVORD 1. O‘zbek xalq dostonlari turkumi. 
2. Avazxonning Isfaxon malikasi yo‘lidagi sarguzashtlari tasvirlangan doston.
 3. Go‘ro‘g‘lini voyaga yetkazgan cho‘pon.
 4. Dostonlarda bayon etilgan Sharq muzofotlaridan birining nomi. 
5. Majnunning asl ismi. 
6. Dostonlardagi afsonaviy, xaloskorlik ramzi hisoblanuvchi yirik qush.
 7. Go‘ro‘g‘li tulporining laqabi. 
8. Ergash shoir va Bekmurod baxshidan yozib olingan nusxalari nashr etilgan Zangar go‘zali.
 9. Go‘ro‘g‘lining sodiq yigitlaridan biri boshidan kechirgan sarguzashtlar bayon etilgan doston. 
10. “Alpomish” dostoni qahramonlaridan biri.
 11. Islom shoir Nazar o‘g‘lidan yozib olingan “Orzigul” dostoni qahramoni. 
12. Baxshilar doston aytib chaladigan cholg‘u. 
13. Go‘ro‘g‘li tarbiyalab ulg‘aytirgan yigit. 
14. Mashhur sarguzasht, vafodorlik mazmunidagi ertak – dostondagi sadoqatli ma’shuqa. 
15. Istiqlol yillarida 1000 yilligi nishonlanib, ekranlashtirilgan qahramonlik dostoni.
                                                      ASOSIY QISM
                                             "Kuntug`mish" dostoni.

 Xalq dostonlari har bir millatning ma'naviy qiyofasi, uning tarixi, qadriyatlarini mukammal aks ettiruvchi bamisoli oynadir. Ularda har bir xalqning urf-odatlari, milliy o`ziga xosligi yaqqol ko`rinib turadi. Dostonchilik xalq og`zaki ijodida qadimiy epik an'ana hisoblanadi. Dostonlar asosan do`mbira jo`rligida aytiladi va ijrochidan ham badihada, ham ijroda juda katta ijodiy mahorat talab qiladi. Dostonning yana bir xususiyati, og`izdan og`izga o`tib avloddan avlodgacha yetib kelganidir. Bu o`z navbatida ustoz-shogirdlik an'analarining vujudga kelishiga, natijada yirik dostonchilik maktablarining paydo bo`lishiga sabab bo`ldi. Folklorshunos olim T. Mirzayevning ma'lumotlariga ko`ra, 15-16-asrlarda yirik dostonchilik maktablari paydo bo`lgan, 19-20-asrlar esa dostonchilik taraqqiyotida juda rivojlangan davr bo`lgan. 20-asr boshlariga kelib baxshilarimiz ijodiy bisotida 150 dan ortiq xalq dostonlari bo`lgan. Bu dostonlarni Tilla kamPir, Sulton kampir, Jolmon baxshi, Bo`ron shoir, Jumanbulbul, Josoq, Yo`ldoshbulbul, Yo`ldosh shoir, Suyar shoir kabi mashhur baxshilar kuylaganlar. Keyinchalik ularning an'analari Ergash Jumanbulbul o`g`li, Fozil Yo`ldosh o`g`li, Po`lkan, Islom shoir, Saidmurod Panoh o`g`li, Berdi baxshi, Umir baxshi shoir, Bola baxshi ijodida davom ettirildi. Baxshidan u yoki bu dostonni ijro etishda shunchaki voqea bayonini so`zlab berish emas, balki uni do`mbira jo`rligida tinglovchini rom etadigan darajada kuylab berish talab etilgan. Dostonchi baxshilar o`z san'atlarini tinglovchiga ma'qul qilish uchun turli usullarni qo`llaganlar (musiqiy qochirimlar, so`z o`yinlari, dostonning eng qiziq joyida tanaffusli chekinishlar kabi). Doston aytish ko`p hollarda raqobat asosida kechgan. Dostongo`ylik kechalarida bir necha baxshi ishtirok etib, o`z mahoratlarini namoyish etganlar, ijodiy bahs qilganlar. 20-asrning 50-yillarida xalq dostonlariga, shu jumladan, "Alpomish" dostoniga ham bu asarlar mehnatkash xalq manfaatini emas, balki yuqori tabaqalar manfaatini aks ettiradi, shuning uchun ularni ommalashtirish zararlidir, degan mafkuraviy ayblar qo`yildi. Lekin bir qator olimlar bu ayblovlarning xato ekanligini, mazkur dostonlar xalq badiiy tafakkuri, dunyoqarashi, turmush tarzi, boy tilini aks ettiruvchi bebaho xazina ekanligini isbotlab berishdi va shu tariqa adabiy-milliy merosimizning muhim qismini g`oyaviy tazyiqlardan asrab qolishdi. Dostonchilik an'anasi hozirgi kunda ham mavjud. Biroq endi kuylash, ijro, tinglovchilar bilan muloqot tarzining zamonaviylik kasb etayotganligini ko`ramiz. Dostonchilik fan va texnika asrida birmuncha o`zgarishlarga uchradi. Bugungi kun baxshilari o`z asarlarini konsert zallarida, katta-katta anjumanlarda, televideniyeda ijro etmoqdalar. Yurtimizda dostonchilikni rivojlantirishga va uning ijrochilari - baxshilar faoliyatini rag`batlantirishga katta e'tibor berilmoqda. 2000-yilda "Alpomish" dostonining ming yilligini jahon miqyosida nishonlanishi va hatto "O`zbekistonda xizmat ko`rsatgan xalq baxshisi" unvonining ta'sis etilishi (2000- yil 14-mart) buning isbotidir. Qadrli o`quvchilar, Siz 7-sinf adabiyot darslaridan o`zbek xalq dostonlari, ularning go`zal namunalari bo`lmish "Go`ro`g`li", "Alpomish", "Ravshan" dostonlari haqida tasavvurga ega bo`lgansiz. 8-sinfda esa yana bir ajoyib asar - "Kuntug`mish" dostoni bilan tanishasiz. 

